CELEX: 32018D1986
Language: el
Date: 2018-12-13 00:00:00
Title: Εκτελεστική απόφαση (ΕΕ) 2018/1986 της Επιτροπής, της 13ης Δεκεμβρίου 2018, για τη θέσπιση ειδικού προγράμματος ελέγχου και επιθεώρησης όσον αφορά ορισμένους τύπους αλιείας και την κατάργηση των εκτελεστικών αποφάσεων 2012/807/ΕΕ, 2013/328/ΕΕ, 2013/305/ΕΕ και 2014/156/ΕΕ

14.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 317/29
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2018/1986 ΤΗΣ ΕΠΙΤΡΟΠΗΣ
         της 13ης Δεκεμβρίου 2018
         για τη θέσπιση ειδικού προγράμματος ελέγχου και επιθεώρησης όσον αφορά ορισμένους τύπους αλιείας και την κατάργηση των εκτελεστικών αποφάσεων 2012/807/ΕΕ, 2013/328/ΕΕ, 2013/305/ΕΕ και 2014/156/ΕΕ
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 95,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 1224/2009 θεσπίζει κανόνες για τον έλεγχο του συνόλου των δραστηριοτήτων που καλύπτονται από την κοινή αλιευτική πολιτική, που ασκούνται στην επικράτεια των κρατών μελών ή σε ενωσιακά ύδατα ή από σκάφη της Ένωσης ή, με την επιφύλαξη της πρωταρχικής ευθύνης του κράτους της σημαίας, από υπηκόους των κρατών μελών, και προβλέπει, ειδικότερα, ότι η επιθεώρηση και η επιβολή των διατάξεών του γίνονται χωρίς διακρίσεις όσον αφορά τους τομείς, τα σκάφη ή τα πρόσωπα και μάλιστα με βάση τη διαχείριση του κινδύνου.
                  
               
                     (2)
                  
                  
                     Σύμφωνα με το άρθρο 95 του κανονισμού (ΕΚ) αριθ. 1224/2009, η Επιτροπή, σε συνεννόηση με το ενδιαφερόμενο κράτος μέλος, δύναται να θεσπίζει ειδικά προγράμματα ελέγχου και επιθεώρησης για συγκεκριμένα αλιεύματα και συγκεκριμένες θαλάσσιες λεκάνες.
                  
               
                     (3)
                  
                  
                     Η Επιτροπή έχει θεσπίσει ειδικά προγράμματα ελέγχου και επιθεώρησης για αρκετές θαλάσσιες λεκάνες, τα οποία εφαρμόζονται από τα κράτη μέλη μέσω κοινών σχεδίων ανάπτυξης μέσων, με τη Ευρωπαϊκή Υπηρεσία Ελέγχου της Αλιείας («ΕΥΕΑ») να διασφαλίζει τον επιχειρησιακό συντονισμό των δραστηριοτήτων επιθεώρησης στο πλαίσιο αυτό.
                  
               
                     (4)
                  
                  
                     Η πρόσφατη αξιολόγηση REFIT της Επιτροπής (2) κατέδειξε ότι τα ειδικά προγράμματα ελέγχου και επιθεώρησης αποτελούν αποδοτικό και αποτελεσματικό εργαλείο για τη βελτίωση της συνεργασίας και της ανταλλαγής πληροφοριών μεταξύ των κρατών μελών.
                  
               
                     (5)
                  
                  
                     Η ισχύς των ειδικών προγραμμάτων ελέγχου και επιθεώρησης που θεσπίστηκαν βάσει των εκτελεστικών αποφάσεων 2012/807/ΕΕ (3), 2013/328/ΕΕ (4) και 2013/305/ΕΕ (5) της Επιτροπής λήγει στις 31 Δεκεμβρίου 2018. Τέτοιου είδους προγράμματα θα πρέπει να προβλεφθούν και μετά την εν λόγω ημερομηνία με σκοπό τη συνέχιση της συνεργασίας και της ανταλλαγής δεδομένων μεταξύ των κρατών μελών, αλλά και την προώθηση ισότιμων όρων στις δραστηριότητες επιθεώρησης και ελέγχου σε ολόκληρη την ΕΕ.
                  
               
                     (6)
                  
                  
                     Για να απλουστευθεί η θέσπιση και να διασφαλιστεί η συνεπής εφαρμογή των ειδικών προγραμμάτων ελέγχου και επιθεώρησης σε επίπεδο Ένωσης, τα εν λόγω ειδικά προγράμματα ελέγχου και επιθεώρησης θα πρέπει να συγκεντρωθούν σε μία ενιαία απόφαση. Οι υποχρεώσεις υποβολής εκθέσεων των κρατών μελών θα πρέπει να αναθεωρηθούν με στόχο την ευθυγράμμισή τους με τα νέα κριτήρια αναφοράς και την όσο το δυνατόν μεγαλύτερη μείωση του διοικητικού φόρτου.
                  
               
                     (7)
                  
                  
                     Προκειμένου να διασφαλιστεί συνοχή για όλες τις θαλάσσιες λεκάνες, το ειδικό πρόγραμμα ελέγχου και επιθεώρησης που θεσπίστηκε βάσει της εκτελεστικής απόφασης 2014/156/ΕΕ της Επιτροπής (6) θα πρέπει επίσης να αναθεωρηθεί, μεταξύ άλλων και ως προς τα κριτήρια αναφοράς και τις υποχρεώσεις υποβολής εκθέσεων.
                  
               
                     (8)
                  
                  
                     Σύμφωνα με το άρθρο 95 παράγραφος 2 του κανονισμού (ΕΚ) αριθ. 1224/2009, τα ειδικά προγράμματα ελέγχου και επιθεώρησης θα πρέπει να αναφέρουν τους στόχους, τις προτεραιότητες και τις διαδικασίες καθώς και τα κριτήρια αναφοράς των δραστηριοτήτων επιθεώρησης.
                  
               
                     (9)
                  
                  
                     Το πεδίο εφαρμογής των ειδικών προγραμμάτων ελέγχου και επιθεώρησης θα πρέπει να επεκταθεί σε ορισμένα ακόμη αποθέματα και τύπους αλιείας, προκειμένου να ληφθούν υπόψη τα μέτρα διατήρησης και διαχείρισης της αλιείας στην Ένωση που θεσπίστηκαν πρόσφατα. Το πεδίο εφαρμογής θα πρέπει επίσης να καλύπτει την ερασιτεχνική αλιεία όσον αφορά τα αποθέματα που υπόκεινται σε μέτρα διατήρησης της Ένωσης και τους τύπους αλιείας τους οποίους διαχειρίζονται περιφερειακές οργανώσεις διαχείρισης αλιείας. Είναι επίσης αναγκαίο να ευθυγραμμιστούν οι προτεραιότητες των ειδικών προγραμμάτων ελέγχου και επιθεώρησης με εκείνες της κοινής αλιευτικής πολιτικής, ιδίως σε ό,τι αφορά την εφαρμογή της υποχρέωσης εκφόρτωσης.
                  
               
                     (10)
                  
                  
                     Ως εκ τούτου, η απόφαση θα πρέπει να καλύπτει ορισμένους τύπους αλιείας στη Βαλτική Θάλασσα, τη Βόρεια Θάλασσα, τα δυτικά ύδατα του Βορειοανατολικού Ατλαντικού, τον Ανατολικό Ατλαντικό, τη Μεσόγειο Θάλασσα και τη Μαύρη Θάλασσα.
                  
               
                     (11)
                  
                  
                     Το άρθρο 95 παράγραφος 2 του κανονισμού (ΕΚ) αριθ. 1224/2009 προβλέπει ότι τα κριτήρια αναφοράς του ειδικού προγράμματος ελέγχου και επιθεώρησης πρέπει να καθορίζονται με βάση τη διαχείριση κινδύνου. Προς τούτο, και προκειμένου να εξασφαλιστεί μια συνεκτική προσέγγιση όσον αφορά τους ελέγχους και τις επιθεωρήσεις εντός μιας θαλάσσιας λεκάνης και να διασφαλιστούν ισότιμοι όροι για τους τύπους αλιείας των διαφόρων κρατών μελών, θα πρέπει να χρησιμοποιείται εναρμονισμένη μεθοδολογία αξιολόγησης κινδύνου. Η εναρμονισμένη μεθοδολογία θα πρέπει να καθορίζεται από τα κράτη μέλη σε συνεργασία με την ΕΥΕΑ και θα πρέπει να βασίζεται σε ενδεχόμενες απειλές μη συμμόρφωσης με τους κανόνες της κοινής αλιευτικής πολιτικής.
                  
               
                     (12)
                  
                  
                     Τα κράτη μέλη θα πρέπει να κοινοποιούν στην ΕΥΕΑ τα αποτελέσματα της αξιολόγησης κινδύνου που διενεργούν. Η ΕΥΕΑ θα πρέπει να αξιοποιεί αυτές τις πληροφορίες κατά τον συντονισμό της αξιολόγησης κινδύνου σε περιφερειακό επίπεδο.
                  
               
                     (13)
                  
                  
                     Η ΕΥΕΑ θα πρέπει να καθορίζει περιφερειακή στρατηγική διαχείρισης του κινδύνου, η οποία θα εφαρμόζεται μέσω κοινού σχεδίου ανάπτυξης μέσων κατά την έννοια του άρθρου 2 στοιχείο γ) του κανονισμού (ΕΚ) αριθ. 768/2005 (7).
                  
               
                     (14)
                  
                  
                     Σύμφωνα με το άρθρο 95 παράγραφος 4 του κανονισμού (ΕΚ) αριθ. 1224/2009, τα κράτη μέλη θα πρέπει να θεσπίζουν τα αναγκαία μέτρα για την εξασφάλιση της εφαρμογής του ειδικού προγράμματος ελέγχου και επιθεώρησης, ιδιαίτερα όσον αφορά τους απαιτούμενους ανθρώπινους και υλικούς πόρους και τις περιόδους και τις περιοχές όπου πρέπει να αναπτυχθούν.
                  
               
                     (15)
                  
                  
                     Οι κοινές δραστηριότητες επιθεώρησης και επιτήρησης μεταξύ των άμεσα ενδιαφερόμενων κρατών μελών πρέπει να διεξάγονται, κατά το δυνατόν, σύμφωνα με τα κοινά σχέδια ανάπτυξης μέσων που έχουν θεσπιστεί από την ΕΥΕΑ με στόχο να βελτιωθεί η εναρμόνιση των πρακτικών ελέγχου, επιθεώρησης και επιτήρησης και να εξασφαλίζεται ο συντονισμός των δραστηριοτήτων ελέγχου, επιθεώρησης και επιτήρησης μεταξύ των αρμόδιων αρχών των εν λόγω κρατών μελών.
                  
               
                     (16)
                  
                  
                     Τα κριτήρια αναφοράς–στόχοι που καθορίζουν την ένταση και τις προτεραιότητες των δραστηριοτήτων ελέγχου και επιθεώρησης θα πρέπει να οριστούν για τα αλιευτικά σκάφη που ανήκουν στα τμήματα του στόλου «υψηλού» και «πολύ υψηλού» κινδύνου σε όλα τα άμεσα ενδιαφερόμενα κράτη μέλη. Όλα τα κριτήρια αναφοράς–στόχοι θα πρέπει να εξεταστούν λαμβανομένης υπόψη της ετήσιας αξιολόγησης που διενεργούν τα κράτη μέλη. Τα κράτη μέλη θα πρέπει να έχουν δικαίωμα να χρησιμοποιούν εναλλακτικά κριτήρια αναφοράς–στόχους με τη μορφή βελτιωμένων επιπέδων συμμόρφωσης.
                  
               
                     (17)
                  
                  
                     Η ανταλλαγή πληροφοριών, τόσο μεταξύ των αρμόδιων αρχών των κρατών μελών όσο και με την ΕΥΕΑ, όσον αφορά δεδομένα του συστήματος παρακολούθησης σκαφών, δεδομένα από το ηλεκτρονικό σύστημα υποβολής εκθέσεων, συμπεριλαμβανομένων εκθέσεων αλιευτικής δραστηριότητας, προηγούμενων κοινοποιήσεων, δηλώσεων εκφόρτωσης και μεταφόρτωσης και δελτίων πώλησης, δεδομένα επιθεώρησης και επιτήρησης, συμπεριλαμβανομένων εκθέσεων επιθεώρησης και παρατήρησης και εκθέσεων παραβάσεων, και η επεξεργασία δεδομένων προσωπικού χαρακτήρα είναι αναγκαίες για την εφαρμογή των ειδικών προγραμμάτων ελέγχου και επιθεώρησης, των κοινών σχεδίων ανάπτυξης μέσων και των κοινών δραστηριοτήτων επιθεώρησης και επιτήρησης. Θα πρέπει να διασφαλίζεται πάντοτε και σε όλα τα επίπεδα ότι τηρούνται οι υποχρεώσεις σχετικά με την προστασία των δεδομένων προσωπικού χαρακτήρα που ορίζονται στους κανονισμούς (ΕΕ) 2016/679 (8) και (ΕΕ) 2018/1725 του Ευρωπαϊκού Κοινοβουλίου και του Συμβουλίου (9), και, κατά περίπτωση, οι διατάξεις των κρατών μελών για τη μεταφορά στο εθνικό δίκαιο της οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου (10).
                  
               
                     (18)
                  
                  
                     Τα προσωπικά δεδομένα που υποβάλλονται σε επεξεργασία για τον σκοπό της εφαρμογής των ειδικών προγραμμάτων ελέγχου και επιθεώρησης δεν θα πρέπει να αποθηκεύονται για περίοδο που υπερβαίνει τα δέκα έτη. Η περίοδος αυτή θα παρέχει στις αρμόδιες αρχές των κρατών μελών και στην ΕΥΕΑ τη δυνατότητα να εκτελούν τα καθήκοντά τους όσον αφορά την παρακολούθηση, την υποβολή εκθέσεων και την αξιολόγηση των ειδικών προγραμμάτων ελέγχου και επιθεώρησης. Όσον αφορά τα δεδομένα που είναι αναγκαία για την παρακολούθηση επιθεωρήσεων, όπως αυτά που αφορούν έρευνες, παραβάσεις, δικαστικές ή διοικητικές διαδικασίες, απαιτείται ειδική, μεγαλύτερη περίοδος διατήρησης είκοσι ετών λόγω της διάρκειας αυτών των διαδικασιών και της ανάγκης χρήσης αυτών των δεδομένων έως την περάτωσή των εν λόγω διαδικασιών. Επιπλέον, σε περίπτωση που τα δεδομένα χρησιμοποιούνται για επιστημονικούς σκοπούς και για την παροχή επιστημονικών συμβουλών, η περίοδος διατήρησης θα πρέπει να παρατείνεται ώστε να καθίσταται δυνατή η μακροπρόθεσμη επιστημονική παρακολούθηση και αξιολόγηση των θαλάσσιων βιολογικών πόρων.
                  
               
                     (19)
                  
                  
                     Τα κράτη μέλη θα πρέπει να εκπονούν και να αποστέλλουν στην Επιτροπή ετήσιες εκθέσεις σχετικά με την εφαρμογή των ειδικών προγραμμάτων ελέγχου και επιθεώρησης. Η Επιτροπή θα πρέπει να χρησιμοποιεί τις εκθέσεις αυτές για την εξέταση της εφαρμογής των ειδικών προγραμμάτων ελέγχου και επιθεώρησης και την αξιολόγηση της ορθότητας και της αποτελεσματικότητάς τους. Η εξέταση αυτή μπορεί να αποτελεί τη βάση για την αναθεώρηση των ειδικών προγραμμάτων ελέγχου και επιθεώρησης.
                  
               
                     (20)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Αντικείμενο
            
               1.   Με την παρούσα απόφαση θεσπίζονται ειδικά προγράμματα ελέγχου και επιθεώρησης όσον αφορά:
               
                           α)
                        
                        
                           την αλιεία των αποθεμάτων ή ειδών που υπόκεινται στα πολυετή σχέδια που αναφέρονται στα άρθρα 9 και 10 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (11) και σχέδια που θεσπίζονται σύμφωνα με το άρθρο 18 του εν λόγω κανονισμού, καθώς και σε άλλα ενωσιακά μέτρα που θεσπίζονται σύμφωνα με το άρθρο 43 παράγραφος 3 της Συνθήκης και προβλέπουν ποσοτικούς περιορισμούς και την κατανομή των αλιευτικών δυνατοτήτων·
                        
                     
                           β)
                        
                        
                           την αλιεία ειδών που υπάγονται στην υποχρέωση εκφόρτωσης σύμφωνα με το άρθρο 15 του κανονισμού (ΕΕ) αριθ. 1380/2013·
                        
                     
                           γ)
                        
                        
                           την αλιεία ορισμένων αποθεμάτων ή ειδών που υπόκεινται σε μέτρα διατήρησης και διαχείρισης τα οποία θεσπίζονται από περιφερειακές οργανώσεις διαχείρισης της αλιείας,
                        
                     όπως καθορίζονται στα παραρτήματα I έως V.
            
            
               2.   Τα ειδικά προγράμματα ελέγχου και επιθεώρησης καθορίζονται στα παραρτήματα I έως V και εφαρμόζονται από τα κράτη μέλη που αναφέρονται στα εν λόγω παραρτήματα («άμεσα ενδιαφερόμενα κράτη μέλη»).
            
         
         
            Άρθρο 2
            Πεδίο εφαρμογής
            Τα ειδικά προγράμματα ελέγχου και επιθεώρησης καλύπτουν τις ακόλουθες δραστηριότητες:
            
                        α)
                     
                     
                        αλιευτικές δραστηριότητες κατά την έννοια του άρθρου 4 παράγραφος 1 του κανονισμού (ΕΚ) αριθ. 1224/2009 στις περιοχές που αναφέρονται στα παραρτήματα I έως V της παρούσας απόφασης («συναφείς περιοχές»)·
                     
                  
                        β)
                     
                     
                        δραστηριότητες συνδεόμενες με την αλιεία, στις οποίες περιλαμβάνεται η ζύγιση, η επεξεργασία, η εμπορία, η μεταφορά και η αποθήκευση των αλιευτικών προϊόντων·
                     
                  
                        γ)
                     
                     
                        εισαγωγή και έμμεση εισαγωγή όπως ορίζονται στο άρθρο 2 στοιχεία 11 και 12 του κανονισμού (ΕΚ) αριθ. 1005/2008 του Συμβουλίου (12), όσον αφορά τους τύπους αλιείας που καλύπτει το παράρτημα I·
                     
                  
                        δ)
                     
                     
                        εξαγωγή και επανεξαγωγή όπως ορίζονται στο άρθρο 2 στοιχεία 13 και 14 του κανονισμού (ΕΚ) αριθ. 1005/2008, όσον αφορά τους τύπους αλιείας που καλύπτει το παράρτημα I·
                     
                  
                        ε)
                     
                     
                        ερασιτεχνική αλιεία όπως ορίζεται στο άρθρο 4 στοιχείο 28 του κανονισμού (ΕΚ) αριθ. 1224/2009, όταν υπόκειται σε μέτρα διατήρησης της Ένωσης και όταν προβλέπεται στο σχετικό παράρτημα·
                     
                  
                        στ)
                     
                     
                        έκτακτα μέτρα σύμφωνα με το άρθρο 108 του κανονισμού (ΕΚ) αριθ. 1224/2009 και μέτρα της Επιτροπής σε περίπτωση σοβαρής απειλής για τους θαλάσσιους βιολογικούς πόρους σύμφωνα με το άρθρο 12 του κανονισμού (ΕΕ) αριθ. 1380/2013.
                     
                  
         
            Άρθρο 3
            Στόχοι
            
               1.   Τα ειδικά προγράμματα ελέγχου και επιθεώρησης εξασφαλίζουν την ενιαία και αποτελεσματική εφαρμογή των μέτρων διατήρησης και ελέγχου που ισχύουν όσον αφορά τα αποθέματα και τα είδη αλιείας των παραρτημάτων I έως V.
            
            
               2.   Οι δραστηριότητες ελέγχου και επιθεώρησης που διεξάγονται στο πλαίσιο κάθε ειδικού προγράμματος ελέγχου και επιθεώρησης αποσκοπούν, ειδικότερα, στην εξασφάλιση της τήρησης των ακολούθων:
               
                           α)
                        
                        
                           των διατάξεων που αφορούν τη διαχείριση των αλιευτικών δραστηριοτήτων και κάθε σχετική ειδική προϋπόθεση, συμπεριλαμβανομένης της παρακολούθησης της απορρόφησης των ποσοστώσεων, του καθεστώτος αλιευτικής προσπάθειας και των τεχνικών μέτρων που εφαρμόζονται στις συναφείς περιοχές·
                        
                     
                           β)
                        
                        
                           των υποχρεώσεων υποβολής εκθέσεων που ισχύουν όσον αφορά αλιευτικές δραστηριότητες, ειδικότερα ως προς την αξιοπιστία των καταχωρισθέντων και αναφερθέντων στοιχείων·
                        
                     
                           γ)
                        
                        
                           της υποχρέωσης να εκφορτώνονται όλα τα αλιεύματα των ειδών που υπόκεινται στην υποχρέωση εκφόρτωσης σύμφωνα με τον κανονισμό (ΕΕ) αριθ. 1380/2013 και των μέτρων για τη μείωση των απορρίψεων που προβλέπονται στον τίτλο IΙΙα του κανονισμού (ΕΚ) αριθ. 850/98 του Συμβουλίου (13)·
                        
                     
                           δ)
                        
                        
                           των ειδικών κανόνων για τη ζύγιση ορισμένων πελαγικών ειδών που προβλέπονται στα άρθρα 78 έως 89 του εκτελεστικού κανονισμού (ΕΕ) αριθ. 404/2011 της Επιτροπής (14)·
                        
                     
                           ε)
                        
                        
                           των ειδικών διατάξεων που έχουν εγκριθεί από περιφερειακές οργανώσεις διαχείρισης της αλιείας σχετικά με τα αποθέματα και τις περιοχές που καλύπτονται από την παρούσα απόφαση.
                        
                     
         
         
            Άρθρο 4
            Προτεραιότητες
            
               1.   Τα άμεσα ενδιαφερόμενα κράτη μέλη διενεργούν ελέγχους και επιθεωρήσεις όσον αφορά αλιευτικές ή συνδεόμενες με την αλιεία δραστηριότητες για κάθε απόθεμα και περιοχή κινδύνου που αναφέρεται στα παραρτήματα I έως V της παρούσας απόφασης με βάση τη διαχείριση κινδύνου, σύμφωνα με το άρθρο 5 παράγραφος 4 του κανονισμού (ΕΚ) αριθ. 1224/2009 και το άρθρο 98 του εκτελεστικού κανονισμού (ΕΕ) αριθ. 404/2011.
            
            
               2.   Κάθε άμεσα ενδιαφερόμενο κράτος μέλος αποφασίζει ως προς το επίπεδο προτεραιότητας του ελέγχου και των επιθεωρήσεων με βάση τα αποτελέσματα της αξιολόγησης κινδύνου που διενεργείται σύμφωνα με τη διαδικασία που προβλέπεται στο άρθρο 5.
            
            
               3.   Κάθε αλιευτικό σκάφος και/ή τμήμα του στόλου που αναφέρεται στο άρθρο 5 παράγραφος 2 στοιχείο β) υπόκειται σε έλεγχο και επιθεωρήσεις σύμφωνα με το επίπεδο προτεραιότητας στο οποίο τοποθετείται βάσει της παραγράφου 2, ώστε να διασφαλίζεται ότι όλα τα αποθέματα των τύπων αλιείας που αναφέρονται στα παραρτήματα I έως V καλύπτονται επαρκώς.
            
            
               4.   Επιθεωρήσεις στην ξηρά σε οικονομικούς φορείς που ασκούν δραστηριότητες συνδεόμενες με την αλιεία διενεργούνται όταν είναι συναφείς προς το αντίστοιχο στάδιο στην αλυσίδα αλιείας/εμπορίας και αποτελούν μέρος της στρατηγικής διαχείρισης του κινδύνου που αναφέρεται στο άρθρο 6.
            
         
         
            Άρθρο 5
            Διαδικασίες αξιολόγησης κινδύνου και σχέση με τα κοινά σχέδια ανάπτυξης μέσων
            
               1.   Τα άμεσα ενδιαφερόμενα κράτη μέλη αξιολογούν, τουλάχιστον μία φορά ετησίως, τους κινδύνους σε σχέση με τους τύπους αλιείας που παρατίθενται στα παραρτήματα I έως V σύμφωνα με την εναρμονισμένη μεθοδολογία που καθορίζουν τα κράτη μέλη σε συνεργασία με την Ευρωπαϊκή Υπηρεσία Ελέγχου της Αλιείας (ΕΥΕΑ), και με βάση ενδεχόμενες απειλές μη συμμόρφωσης με τους κανόνες της κοινής αλιευτικής πολιτικής.
            
            
               2.   Η μεθοδολογία αξιολόγησης κινδύνου που αναφέρεται στην παράγραφο 1 προβλέπει ότι τα κράτη μέλη:
               
                           α)
                        
                        
                           εξετάζουν, χρησιμοποιώντας κάθε διαθέσιμη συναφή πληροφορία, την πιθανότητα μη συμμόρφωσης, και σε περίπτωση μη συμμόρφωσης, τις ενδεχόμενες επιπτώσεις·
                        
                     
                           β)
                        
                        
                           καθορίζουν το επίπεδο κινδύνου ανά απόθεμα, εργαλείο, καλυπτόμενη περιοχή (που αναφέρεται ως «τμήμα του στόλου») και τη χρονική στιγμή του έτους, με βάση τη συχνότητα εμφάνισης και τις ενδεχόμενες επιπτώσεις. Το εκτιμώμενο επίπεδο κινδύνου ορίζεται ως «πολύ υψηλό», «υψηλό»«μεσαίο», «χαμηλό» ή «πολύ χαμηλό».
                        
                     
            
               3.   Στο πλαίσιο κοινού σχεδίου ανάπτυξης μέσων που θεσπίζει η ΕΥΕΑ σύμφωνα με τον κανονισμό (ΕΚ) αριθ. 768/2005 («κοινό σχέδιο ανάπτυξης μέσων»), κάθε άμεσα ενδιαφερόμενο κράτος μέλος κοινοποιεί στην ΕΥΕΑ τα αποτελέσματα της αξιολόγησης κινδύνου. Ο προσδιοριζόμενος τύπος ενδεχόμενης μη συμμόρφωσης (απειλές) με τους εφαρμοστέους κανόνες της κοινής αλιευτικής πολιτικής περιγράφεται συνοπτικά προκειμένου να διευκολυνθεί ο προγραμματισμός της στρατηγικής διαχείρισης του κινδύνου που αναφέρεται στο άρθρο 6. Τα κράτη μέλη κοινοποιούν αμέσως στην ΕΥΕΑ τυχόν αλλαγές στο εκτιμώμενο επίπεδο κινδύνου.
            
            
               4.   Η ΕΥΕΑ αξιοποιεί τις πληροφορίες που λαμβάνει από τα κράτη μέλη κατά τον συντονισμό της αξιολόγησης κινδύνου σε περιφερειακό επίπεδο.
            
            
               5.   Τα άμεσα ενδιαφερόμενα κράτη μέλη καταρτίζουν κατάλογο των σκαφών τους αναφέροντας, τουλάχιστον, τα σκάφη μεσαίου, υψηλού και πολύ υψηλού επιπέδου κινδύνου. Ο κατάλογος των σκαφών επικαιροποιείται τακτικά ώστε να λαμβάνονται υπόψη πληροφορίες που συλλέγονται κατά τη διάρκεια δραστηριοτήτων ελέγχου και επιθεωρήσεων, συμπεριλαμβανομένου κάθε κοινού ελέγχου και επιθεώρησης που διενεργείται από άλλα κράτη μέλη και των σχετικών πληροφοριών που αυτά παρέχουν.
            
            
               6.   Σε περιπτώσεις που αλιευτικό σκάφος που φέρει τη σημαία μη άμεσα ενδιαφερόμενου κράτους μέλους ή αλιευτικό σκάφος τρίτης χώρας αλιεύει στις συναφείς περιοχές, το επίπεδο κινδύνου σύμφωνα με την παράγραφο 5 του παρόντος άρθρου προσδιορίζεται από το παράκτιο κράτος μέλος στα ύδατα του οποίου αλιεύει το αλιευτικό σκάφος, εκτός εάν οι αρχές του κράτους σημαίας κοινοποιούν, στο πλαίσιο του άρθρου 8 της παρούσας απόφασης, το επίπεδο του εν λόγω κινδύνου.
            
            
               7.   Στο πλαίσιο κοινού σχεδίου ανάπτυξης μέσων και για επιχειρησιακούς λόγους τα άμεσα ενδιαφερόμενα κράτη μέλη κοινοποιούν στην ΕΥΕΑ τον κατάλογο των σκαφών που καταρτίζεται σύμφωνα με τις παραγράφους 5 και 6. Ο τύπος απειλής που προσδιορίζεται σε σχέση με τα σκάφη περιγράφεται συνοπτικά προκειμένου να διευκολυνθεί η αποτελεσματική άσκηση των δραστηριοτήτων ελέγχου και επιθεώρησης. Τα άμεσα ενδιαφερόμενα κράτη μέλη κοινοποιούν αμέσως στην ΕΥΕΑ οποιαδήποτε αλλαγή μετά την επικαιροποίηση του καταλόγου τους.
            
         
         
            Άρθρο 6
            Εθνικές και περιφερειακές στρατηγικές διαχείρισης του κινδύνου
            
               1.   Στη βάση των αποτελεσμάτων των αξιολογήσεων κινδύνου, κάθε άμεσα ενδιαφερόμενο κράτος μέλος καθορίζει, τουλάχιστον μία φορά ετησίως, εθνική στρατηγική διαχείρισης του κινδύνου που επικεντρώνεται στη διασφάλιση της συμμόρφωσης με τους κανόνες της κοινής αλιευτικής πολιτικής. Η εν λόγω στρατηγική αποσκοπεί στον εντοπισμό, στην περιγραφή και στη διάθεση κατάλληλων πόρων, εργαλείων ελέγχου και μέσων επιθεώρησης, λαμβανομένου υπόψη του προσδιοριζόμενου επιπέδου των κινδύνων, του χαρακτήρα της επαπειλούμενης μη συμμόρφωσης με τους κανόνες της κοινής αλιευτικής πολιτικής και της επίτευξης των κριτηρίων αναφοράς–στόχων.
            
            
               2.   Η ΕΥΕΑ, με βάση την αξιολόγηση των κινδύνων σε περιφερειακό επίπεδο που αναφέρεται στο άρθρο 5 παράγραφος 4 της παρούσας απόφασης, καθορίζει περιφερειακή στρατηγική διαχείρισης του κινδύνου, όπως αναφέρεται στην παράγραφο 1 του παρόντος άρθρου. Η ΕΥΕΑ συντονίζει και εφαρμόζει την εν λόγω περιφερειακή στρατηγική διαχείρισης του κινδύνου μέσω κοινού σχεδίου ανάπτυξης μέσων.
            
         
         
            Άρθρο 7
            Κριτήρια αναφοράς–στόχοι
            
               1.   Με την επιφύλαξη των κριτηρίων αναφοράς–στόχων που ορίζονται στο σημείο 4 του παραρτήματος I του κανονισμού (ΕΚ) αριθ. 1224/2009 και στο άρθρο 9 παράγραφος 1 του κανονισμού (ΕΚ) αριθ. 1005/2008, τα κριτήρια αναφοράς–στόχοι για τις επιθεωρήσεις αλιευτικών σκαφών καθορίζονται στο σημείο 4, αντίστοιχα, των παραρτημάτων I έως V της παρούσας απόφασης.
            
            
               2.   Κατά παρέκκλιση από την παράγραφο 1, τα κράτη μέλη μπορούν να καθορίζουν εναλλακτικά διαφορετικά κριτήρια αναφοράς, υπό τη μορφή βελτιωμένων επιπέδων συμμόρφωσης σύμφωνα με την εναρμονισμένη μεθοδολογία που καθορίζεται σε συνεργασία με την ΕΥΕΑ, με σκοπό την επίτευξη των στόχων που ορίζονται στο άρθρο 3 της παρούσας απόφασης, υπό την προϋπόθεση ότι:
               
                           α)
                        
                        
                           η λεπτομερής ανάλυση των αλιευτικών ή των συνδεόμενων με την αλιεία δραστηριοτήτων καθώς και των θεμάτων που αφορούν την επιβολή δικαιολογεί την ανάγκη για τον καθορισμό κριτηρίων αναφοράς–στόχων υπό τη μορφή βελτιωμένων επιπέδων συμμόρφωσης·
                        
                     
                           β)
                        
                        
                           τα άμεσα ενδιαφερόμενα κράτη μέλη καθορίζουν τις δραστηριότητες ελέγχου και επιθεωρήσεων, καθώς και τη στρατηγική για την επίτευξη των αποτελεσμάτων που επιδιώκονται μέσω των βελτιωμένων επιπέδων συμμόρφωσης·
                        
                     
                           γ)
                        
                        
                           τα κριτήρια αναφοράς–στόχοι υπό τη μορφή βελτιωμένων επιπέδων συμμόρφωσης δεν έχουν αρνητική επίπτωση στους στόχους, στις προτεραιότητες και στις διαδικασίες με βάση τον κίνδυνο που καθορίζονται από τα ειδικά προγράμματα ελέγχου και επιθεώρησης·
                        
                     
                           δ)
                        
                        
                           τα κριτήρια αναφοράς–στόχοι υπό τη μορφή βελτιωμένων επιπέδων συμμόρφωσης κοινοποιούνται στην Επιτροπή το αργότερο ένα έτος μετά την έναρξη ισχύος της παρούσας απόφασης και ακολούθως ανά δύο έτη, και η Επιτροπή δεν εκφράζει αντίρρηση ως προς αυτά εντός προθεσμίας 90 ημερών.
                        
                     
            
               3.   Όλα τα κριτήρια αναφοράς–στόχοι αξιολογούνται σε ετήσια βάση σύμφωνα με τις εκθέσεις αξιολόγησης του άρθρου 11 παράγραφος 1 και, όπου αυτό ενδείκνυται, αναθεωρούνται σύμφωνα με το πλαίσιο της αξιολόγησης του άρθρου 11 παράγραφος 6.
            
            
               4.   Στις προβλεπόμενες περιπτώσεις, τα κριτήρια αναφοράς–στόχοι του παρόντος άρθρου υλοποιούνται μέσω κοινού σχεδίου ανάπτυξης μέσων.
            
         
         
            Άρθρο 8
            Συνεργασία μεταξύ των κρατών μελών καθώς και με τρίτες χώρες
            
               1.   Τα άμεσα ενδιαφερόμενα κράτη μέλη συνεργάζονται ως προς την εφαρμογή των ειδικών προγραμμάτων ελέγχου και επιθεώρησης.
            
            
               2.   Εφόσον ενδείκνυται, τα υπόλοιπα κράτη μέλη συνεργάζονται με τα άμεσα ενδιαφερόμενα κράτη μέλη και την ΕΥΕΑ για την επίτευξη των στόχων των κοινών σχεδίων ανάπτυξης μέσων.
            
            
               3.   Τα κράτη μέλη και η ΕΥΕΑ μπορούν να συνεργάζονται με τις αρμόδιες αρχές τρίτων χωρών για την εφαρμογή των ειδικών προγραμμάτων ελέγχου και επιθεώρησης.
            
         
         
            Άρθρο 9
            Κοινές επιθεωρήσεις και δραστηριότητες επιτήρησης
            
               1.   Με σκοπό την αύξηση της αποδοτικότητας και της αποτελεσματικότητας των εθνικών τους ελεγκτικών συστημάτων αλιείας, τα άμεσα ενδιαφερόμενα κράτη μέλη αναλαμβάνουν, εφόσον ενδείκνυται, κοινές δραστηριότητες επιθεώρησης και επιτήρησης στην επικράτειά τους και σε ύδατα υπό τη δικαιοδοσία τους και, κατά περίπτωση, σε διεθνή ύδατα. Με την επιφύλαξη του άρθρου 5 παράγραφος 1 του κανονισμού (ΕΚ) αριθ. 1224/2009, όπου αυτό είναι εφικτό, οι εν λόγω δραστηριότητες διεξάγονται στο πλαίσιο κοινών σχεδίων ανάπτυξης μέσων, όπως αναφέρεται στο άρθρο 9 παράγραφος 1 του κανονισμού (ΕΚ) αριθ. 768/2005.
            
            
               2.   Για τους σκοπούς της διεξαγωγής κοινών δραστηριοτήτων επιθεώρησης και επιτήρησης, κάθε άμεσα ενδιαφερόμενο κράτος μέλος:
               
                           α)
                        
                        
                           μεριμνά για την πρόσκληση επιθεωρητών της Ένωσης από άλλα άμεσα ενδιαφερόμενα κράτη μέλη για να συμμετάσχουν στις κοινές δραστηριότητες επιθεώρησης και επιτήρησης·
                        
                     
                           β)
                        
                        
                           θεσπίζει κοινές επιχειρησιακές διαδικασίες που εφαρμόζονται στα περιπολικά σκάφη του·
                        
                     
                           γ)
                        
                        
                           χρησιμοποιεί τυποποιημένες διαδικασίες για τις επιθεωρήσεις, οι οποίες συμφωνούνται με την ΕΥΕΑ στο πλαίσιο κοινού σχεδίου ανάπτυξης μέσων·
                        
                     
                           δ)
                        
                        
                           καθορίζει τα σημεία επαφής που αναφέρονται στο άρθρο 80 παράγραφος 5 του κανονισμού (ΕΚ) αριθ. 1224/2009, εφόσον ενδείκνυται.
                        
                     
            
               3.   Οι επιθεωρητές των άμεσα ενδιαφερόμενων κρατών μελών και της Ένωσης μπορούν να συμμετέχουν στις εν λόγω κοινές δραστηριότητες επιθεώρησης και επιτήρησης.
            
         
         
            Άρθρο 10
            Ανταλλαγή δεδομένων
            
               1.   Για τους σκοπούς της εφαρμογής των ειδικών προγραμμάτων ελέγχου και επιθεώρησης, κάθε άμεσα ενδιαφερόμενο κράτος μέλος μεριμνά για την ηλεκτρονική ανταλλαγή με άλλα άμεσα ενδιαφερόμενα κράτη μέλη και την ΕΥΕΑ δεδομένων που συνδέονται με αλιευτικές και συνδεόμενες με την αλιεία δραστηριότητες που καλύπτονται από τα ειδικά προγράμματα ελέγχου και επιθεώρησης.
               Η ανταλλαγή δεδομένων που αναφέρεται στο πρώτο εδάφιο γίνεται σύμφωνα με το άρθρο 111 του κανονισμού (ΕΚ) αριθ. 1224/2009 και με το άρθρο 118 και το παράρτημα XII του εκτελεστικού κανονισμού (ΕΕ) αριθ. 404/2011.
            
            
               2.   Τα δεδομένα που ανταλλάσσονται σύμφωνα με την παράγραφο 1 μπορεί να περιλαμβάνουν δεδομένα προσωπικού χαρακτήρα. Η ΕΥΕΑ και τα κράτη μέλη μπορούν να επεξεργάζονται δεδομένα προσωπικού χαρακτήρα στα οποία έχουν πρόσβαση σύμφωνα με την παράγραφο 1 για τους σκοπούς της συμμόρφωσης με τα καθήκοντα και τις υποχρεώσεις τους που απορρέουν από τα ειδικά προγράμματα ελέγχου και επιθεώρησης. Η ΕΥΕΑ και τα κράτη μέλη λαμβάνουν, σύμφωνα με το άρθρο 5 του κανονισμού (ΕΕ) 2016/679 και το άρθρο 4 του κανονισμού (ΕΕ) 2018/1725, μέτρα για να διασφαλιστεί η κατάλληλη προστασία των δεδομένων προσωπικού χαρακτήρα.
            
            
               3.   Τα δεδομένα προσωπικού χαρακτήρα που αφορά η ανταλλαγή πληροφοριών της παραγράφου 1 δεν αποθηκεύονται για περίοδο μεγαλύτερη των 10 ετών, εκτός αν τα εν λόγω δεδομένα προσωπικού χαρακτήρα είναι αναγκαία προκειμένου να καταστεί δυνατή η παρακολούθηση παράβασης, επιθεώρησης, ή δικαστικής ή διοικητικής διαδικασίας. Σε αυτή την περίπτωση, τα εν λόγω προσωπικά δεδομένα μπορούν να αποθηκεύονται για είκοσι έτη. Αν τα δεδομένα προσωπικού χαρακτήρα που αφορά η ανταλλαγή πληροφοριών της παραγράφου 1 διατηρούνται για μεγαλύτερο χρονικό διάστημα, τα δεδομένα είναι ανωνυμοποιημένα.
            
            
               4.   Κατά παρέκκλιση από την παράγραφο 3, τα προσωπικά δεδομένα που αφορά η ανταλλαγή πληροφοριών της παραγράφου 1 μπορούν να αποθηκεύονται για διάστημα που υπερβαίνει τα διαστήματα που ορίζονται στην παράγραφο 3 αποκλειστικά για τον σκοπό της διενέργειας επιστημονικής έρευνας και της παροχής επιστημονικών συμβουλών σύμφωνα με το άρθρο 89 του κανονισμού (ΕΕ) 2016/679.
            
            
               5.   Τα κράτη μέλη επεξεργάζονται τα προσωπικά δεδομένα που συλλέγονται βάσει της παρούσας απόφασης σύμφωνα με το άρθρο 4 παράγραφος 7 του κανονισμού (ΕΕ) 2016/679.
            
            
               6.   Η ΕΥΕΑ και οι αρχές των κρατών μελών μεριμνούν για την ασφάλεια της επεξεργασίας των δεδομένων προσωπικού χαρακτήρα που πραγματοποιείται βάσει της παρούσας απόφασης. Η ΕΥΕΑ και οι αρχές των κρατών μελών συνεργάζονται για την εκτέλεση καθηκόντων που αφορούν την ασφάλεια.
            
            
               7.   Η ΕΥΕΑ και τα κράτη μέλη λαμβάνουν μέτρα για την κατάλληλη προστασία της εμπιστευτικότητας των πληροφοριών που λαμβάνουν βάσει της παρούσας απόφασης, σύμφωνα με το άρθρο 113 του κανονισμού (ΕΚ) αριθ. 1224/2009.
            
         
         
            Άρθρο 11
            Πληροφόρηση και αξιολόγηση
            
               1.   Κάθε κράτος μέλος αποστέλλει, έως τις 31 Μαρτίου κάθε έτους, στην Επιτροπή και στην ΕΥΕΑ, έκθεση σχετικά με τις δραστηριότητες ελέγχου και επιθεώρησης που διεξάγονται στο πλαίσιο των ειδικών προγραμμάτων ελέγχου και επιθεώρησης του προηγούμενου ημερολογιακού έτους.
            
            
               2.   Η έκθεση της παραγράφου 1 περιλαμβάνει, τουλάχιστον, τις πληροφορίες που περιέχονται στο παράρτημα IV.
            
            
               3.   Οι πληροφορίες του σημείου IV του παραρτήματος VI εξακολουθούν να περιλαμβάνονται σε κάθε έκθεση και να επικαιροποιούνται έως την περάτωση της διαδικασίας με βάση τη νομοθεσία του άμεσα ενδιαφερόμενου κράτους μέλους. Σε περίπτωση που δεν λαμβάνονται μέτρα ύστερα από τον εντοπισμό σοβαρής παράβασης, πρέπει να δίνεται εξήγηση.
            
            
               4.   Όσον αφορά τους τύπους αλιείας που αναφέρονται στο παράρτημα I, οι πληροφορίες του σημείου IV του παραρτήματος VI διαβιβάζονται με ηλεκτρονικά μέσα στην Επιτροπή και στην ΕΥΕΑ έως τις 15 Σεπτεμβρίου και επικαιροποιούνται έως τις 31 Μαρτίου του επόμενου έτους.
            
            
               5.   Στο πλαίσιο της ετήσιας αξιολόγησης της αποτελεσματικότητας των κοινών σχεδίων ανάπτυξης μέσων που αναφέρονται στο άρθρο 14 του κανονισμού (ΕΚ) αριθ. 768/2005, η ΕΥΕΑ λαμβάνει υπόψη τις εκθέσεις της παραγράφου 1 του παρόντος άρθρου.
            
            
               6.   Η Επιτροπή συγκαλεί συνάντηση της επιτροπής αλιείας και υδατοκαλλιέργειας τουλάχιστον ανά δύο έτη για να εξετάσει την εφαρμογή και να αξιολογήσει την ορθότητα και την αποτελεσματικότητα των ειδικών προγραμμάτων ελέγχου και επιθεώρησης και τον συνολικό τους αντίκτυπο στη συμμόρφωση από τα αλιευτικά σκάφη και τους οικονομικούς φορείς.
            
         
         
            Άρθρο 12
            Κατάργηση και μεταβατική περίοδος
            Με την επιφύλαξη του δεύτερου εδαφίου του παρόντος άρθρου, οι εκτελεστικές αποφάσεις 2012/807/ΕΕ, 2013/328/ΕΕ, 2013/305/ΕΕ και 2014/156/ΕΕ καταργούνται.
            Ωστόσο, οι εκτελεστικές αποφάσεις 2012/807/ΕΕ, 2013/328/ΕΕ, 2013/305/ΕΕ και 2014/156/ΕΕ εξακολουθούν να εφαρμόζονται όσον αφορά την έκθεση που πρόκειται να υποβάλουν τα κράτη μέλη το 2019 σχετικά με τις δραστηριότητες ελέγχου και επιθεωρήσεων που διεξήγαγαν το 2018.
         
         
            Άρθρο 13
            Έναρξη ισχύος
            Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2019.
         
         
            Βρυξέλλες, 13 Δεκεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 343 της 22.12.2009, σ. 1.
         
            (2)  COM(2017) 192 final, http://eur-lex.europa.eu/legal-content/EL/TXT/?uri=COM:2017:192:FIN.
         
            (3)  Εκτελεστική απόφαση 2012/807/ΕΕ της Επιτροπής, της 19ης Δεκεμβρίου 2012, περί θεσπίσεως ειδικού προγράμματος ελέγχου και επιθεώρησης όσον αφορά την αλιεία πελαγικών ειδών στα δυτικά ύδατα του Βορειοανατολικού Ατλαντικού (ΕΕ L 350 της 20.12.2012, σ. 99).
         
            (4)  Εκτελεστική απόφαση 2013/328/ΕΕ της Επιτροπής, της 25ης Ιουνίου 2013, για τη θέσπιση ειδικού προγράμματος ελέγχου και επιθεώρησης όσον αφορά την αλιεία αποθεμάτων γάδου, χωματίδας και γλώσσας στο Kattegat, στη Βόρεια Θάλασσα, στο Skagerrak, στην ανατολική Μάγχη, στα ύδατα δυτικά της Σκωτίας και στην Ιρλανδική Θάλασσα (ΕΕ L 175 της 27.6.2013, σ. 61).
         
            (5)  Εκτελεστική απόφαση 2013/305/ΕΕ της Επιτροπής, της 21ης Ιουνίου 2013, για τη θέσπιση ειδικού προγράμματος ελέγχου και επιθεώρησης όσον αφορά την αλιεία αποθεμάτων γάδου, ρέγγας, σολομού και παπαλίνας στη Βαλτική Θάλασσα (ΕΕ L 170 της 22.6.2013, σ. 66).
         
            (6)  Εκτελεστική απόφαση 2014/156/ΕΕ της Επιτροπής, της 19ης Μαρτίου 2014, για τη θέσπιση ειδικού προγράμματος ελέγχου και επιθεώρησης όσον αφορά την αλιεία αποθεμάτων τόνου στον Ανατολικό Ατλαντικό και στη Μεσόγειο θάλασσα, ξιφία στη Μεσόγειο θάλασσα και για την αλιεία των αποθεμάτων σαρδέλας και γαύρου στη Βόρεια Αδριατική (ΕΕ L 85 της 21.3.2014, σ. 15).
         
            (7)  Κανονισμός (ΕΚ) αριθ. 768/2005 του Συμβουλίου, της 26ης Απριλίου 2005, για την ίδρυση Κοινοτικής Υπηρεσίας Ελέγχου της Αλιείας και για την τροποποίηση του κανονισμού (ΕΟΚ) αριθ. 2847/93 για τη θέσπιση συστήματος ελέγχου που εφαρμόζεται στην κοινή αλιευτική πολιτική (ΕΕ L 128 της 21.5.2005, σ. 1).
         
            (8)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119 της 4.5.2016, σ. 1).
         
            (9)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).
         
            (10)  Οδηγία (EE) 2016/680 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από αρμόδιες αρχές για τους σκοπούς της πρόληψης, διερεύνησης, ανίχνευσης ή δίωξης ποινικών αδικημάτων ή της εκτέλεσης ποινικών κυρώσεων και για την ελεύθερη κυκλοφορία των δεδομένων αυτών και την κατάργηση της απόφασης-πλαίσιο 2008/977/ΔΕΥ του Συμβουλίου (ΕΕ L 119 της 4.5.2016, σ. 89).
         
            (11)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
         
            (12)  Κανονισμός (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, για την τροποποίηση των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και για την κατάργηση των κανονισμών (ΕΚ) αριθ. 1093/94 και (ΕΚ) αριθ. 1447/1999 (ΕΕ L 286 της 29.10.2008, σ. 1).
         
            (13)  Κανονισμός (ΕΚ) αριθ. 850/98 του Συμβουλίου, της 30ής Μαρτίου 1998, για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών (ΕΕ L 125 της 27.4.1998, σ. 1).
         
            (14)  Εκτελεστικός κανονισμός (ΕΕ) αριθ. 404/2011 της Επιτροπής, της 8ης Απριλίου 2011, για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής (ΕΕ L 112 της 30.4.2011, σ. 1).
      
      
         
            ΠΑΡΑΡΤΗΜΑ I
            
               ΛΕΠΤΟΜΕΡΕΙΕΣ ΣΧΕΤΙΚΑ ΜΕ ΤΟ ΕΙΔΙΚΟ ΠΡΟΓΡΑΜΜΑ ΕΛΕΓΧΟΥ ΚΑΙ ΕΠΙΘΕΩΡΗΣΗΣ ΟΣΟΝ ΑΦΟΡΑ ΤΗΝ ΑΛΙΕΙΑ ΕΙΔΩΝ ΚΑΛΥΠΤΟΜΕΝΩΝ ΑΠΟ ΤΗΝ ICCAT (1)
               ΣΤΟΝ ΑΝΑΤΟΛΙΚΟ ΑΤΛΑΝΤΙΚΟ ΚΑΙ ΣΤΗ ΜΕΣΟΓΕΙΟ ΘΑΛΑΣΣΑ, ΚΑΘΩΣ ΚΑΙ ΟΡΙΣΜΕΝΟΥΣ ΤΥΠΟΥΣ ΒΕΝΘΟΠΕΛΑΓΙΚΗΣ ΚΑΙ ΠΕΛΑΓΙΚΗΣ ΑΛΙΕΙΑΣ ΣΤΗ ΜΕΣΟΓΕΙΟ ΘΑΛΑΣΣΑ
            
            
                     
                        (1)
                     
                     
                        Το παρόν ειδικό πρόγραμμα ελέγχου και επιθεώρησης καλύπτει τις γεωγραφικές περιοχές που ορίζονται ως ακολούθως:
                        α)   «Ανατολικός Ατλαντικός»: οι υποπεριοχές VII, VIII, IX, X του Διεθνούς Συμβουλίου για την Εξερεύνηση των Θαλασσών (ICES (2)), όπως ορίζονται στο παράρτημα III του κανονισμού (ΕΚ) αριθ. 218/2009 και η διαίρεση 34.1.2 του FAO (3)·
                        β)   «Μεσόγειος»: οι υποπεριοχές FAO 37.1, 37.2 και 37.3 ή οι γεωγραφικές υποπεριοχές 1 έως 27, όπως ορίζονται στο παράρτημα I του κανονισμού (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου (4)·
                        γ)   «Βόρεια Αδριατική» και «Νότια Αδριατική»: οι γεωγραφικές υποπεριοχές 17 και 18, όπως ορίζονται στο παράρτημα I του κανονισμού (ΕΕ) αριθ. 1343/2011·
                        δ)   «στενό της Σικελίας»: οι γεωγραφικές υποπεριοχές 12, 13, 14, 15 και 16, όπως ορίζονται στο παράρτημα I του κανονισμού (ΕΕ) αριθ. 1343/2011.
                     
                  
                     
                        (2)
                     
                     
                        Τα άμεσα ενδιαφερόμενα κράτη μέλη είναι η Γαλλία, η Ελλάδα, η Ισπανία, η Ιταλία, η Κροατία, η Κύπρος, η Μάλτα, η Πορτογαλία και η Σλοβενία.
                     
                  
                     
                        (3)
                     
                     
                        Λαμβάνονται υπόψη οι ακόλουθοι τύποι αλιείας:
                        
                                    —
                                 
                                 
                                    αλιεία (συμπεριλαμβανομένης της ερασιτεχνικής) αποθεμάτων τόνου στον Ανατολικό Ατλαντικό και στη Μεσόγειο,
                                 
                              
                                    —
                                 
                                 
                                    αλιεία (συμπεριλαμβανομένης της ερασιτεχνικής) ξιφία στη Μεσόγειο,
                                 
                              
                                    —
                                 
                                 
                                    αλιεία μακρύπτερου τόνου στη Μεσόγειο,
                                 
                              
                                    —
                                 
                                 
                                    αλιεία σαρδέλας και γαύρου στη Βόρεια και Νότια Αδριατική Θάλασσα,
                                 
                              
                                    —
                                 
                                 
                                    αλιεία μερλούκιου μπακαλιάρου και κόκκινης γαρίδας στο στενό της Σικελίας,
                                 
                              
                                    —
                                 
                                 
                                    αλιεία γαρίδας βαθέων υδάτων στο Λεβάντε και το Ιόνιο Πέλαγος,
                                 
                              
                                    —
                                 
                                 
                                    αλιεία ευρωπαϊκού χελιού του είδους Anguilla anguilla σε ενωσιακά ύδατα της Μεσογείου,
                                 
                              
                                    —
                                 
                                 
                                    αλιεία ειδών που υπάγονται στην υποχρέωση εκφόρτωσης σύμφωνα με το άρθρο 15 του κανονισμού (ΕΕ) αριθ. 1380/2013.
                                 
                              
                  
                     
                        (4)
                     
                     
                        Κριτήρια αναφοράς–στόχοι για τις επιθεωρήσεις
                        Εφαρμόζονται τα ακόλουθα κριτήρια αναφοράς–στόχοι από τα κράτη μέλη που καθορίζονται στο σημείο 2 του παρόντος παραρτήματος.
                        
                                    α)
                                 
                                 
                                    Δραστηριότητες επιθεώρησης στη θάλασσα:
                                    Σε ετήσια βάση, τουλάχιστον το 60 % των συνολικών επιθεωρήσεων στη θάλασσα (εξαιρουμένης της εναέριας επιτήρησης) διενεργείται σε αλιευτικά σκάφη που ανήκουν στα τμήματα του στόλου τα οποία υπάγονται στις δύο υψηλότερες κατηγορίες επιπέδου κινδύνου που καθορίζονται σύμφωνα με το άρθρο 5 παράγραφοι 1 και 2, ώστε να διασφαλίζεται ότι αμφότερα τα εν λόγω τμήματα του στόλου καλύπτονται κατά τρόπο επαρκή και αναλογικό.
                                 
                              
                                    β)
                                 
                                 
                                    Επιθεωρήσεις κατά την εκφόρτωση (επιθεωρήσεις σε λιμένες και πριν από την πρώτη πώληση):
                                    Σε ετήσια βάση, τουλάχιστον το 60 % των συνολικών επιθεωρήσεων κατά την εκφόρτωση διενεργείται σε αλιευτικά σκάφη που ανήκουν στα τμήματα του στόλου τα οποία υπάγονται στις δύο υψηλότερες κατηγορίες επιπέδου κινδύνου που καθορίζονται σύμφωνα με το άρθρο 5 παράγραφοι 1 και 2, ώστε να διασφαλίζεται ότι αμφότερα τα εν λόγω τμήματα του στόλου καλύπτονται κατά τρόπο επαρκή και αναλογικό.
                                 
                              
                                    γ)
                                 
                                 
                                    Επιθεωρήσεις σε παγίδες και μονάδες εκτροφής που σχετίζονται με την αλιεία αποθεμάτων τόνου στον Ανατολικό Ατλαντικό και στη Μεσόγειο θάλασσα:
                                    Σε ετήσια βάση, επιθεωρείται το 100 % των δραστηριοτήτων εγκλωβισμού και μεταφοράς με παγίδες και των μονάδων εκτροφής, συμπεριλαμβανομένης της ελευθέρωσης των ψαριών.
                                 
                              
                  
               (1)  Διεθνής Επιτροπή για τη Διατήρηση των Θυννοειδών του Ατλαντικού
            
               (2)  Οι ζώνες ICES (International Council for the Exploration of the Sea – Διεθνές Συμβούλιο για την Εξερεύνηση των Θαλασσών) όπως ορίζονται στον κανονισμό (ΕΚ) αριθ. 218/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με την υποβολή στατιστικών για τις ονομαστικές αλιεύσεις από τα κράτη μέλη που αλιεύουν στο Βορειοανατολικό Ατλαντικό (ΕΕ L 87 της 31.3.2009, σ. 70).
            
               (3)  «Οργανισμός Τροφίμων και Γεωργίας των Ηνωμένων Εθνών»
            
               (4)  Κανονισμός (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με ορισμένες διατάξεις περί αλιείας στην περιοχή της συμφωνίας ΓΕΑΜ (Γενική Επιτροπή Αλιείας για τη Μεσόγειο) και την τροποποίηση του κανονισμού (ΕΚ) αριθ. 1967/2006 του Συμβουλίου σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα (ΕΕ L 347 της 30.12.2011, σ. 44).
         
      
      
         
            ΠΑΡΑΡΤΗΜΑ II
            
               ΛΕΠΤΟΜΕΡΕΙΕΣ ΣΧΕΤΙΚΑ ΜΕ ΤΟ ΕΙΔΙΚΟ ΠΡΟΓΡΑΜΜΑ ΕΛΕΓΧΟΥ ΚΑΙ ΕΠΙΘΕΩΡΗΣΗΣ ΟΣΟΝ ΑΦΟΡΑ ΟΡΙΣΜΕΝΟΥΣ ΤΥΠΟΥΣ ΑΛΙΕΙΑΣ ΣΤΗ ΜΑΥΡΗ ΘΑΛΑΣΣΑ
            
            
                     
                        (1)
                     
                     
                        Το παρόν ειδικό πρόγραμμα ελέγχου και επιθεώρησης καλύπτει τις γεωγραφικές περιοχές που ορίζονται ως ακολούθως:
                        ενωσιακά ύδατα της «Μαύρης Θάλασσας», όπου ως «Μαύρη Θάλασσα» νοείται η γεωγραφική υποπεριοχή 29 της Γενικής Επιτροπής Αλιείας για τη Μεσόγειο (ΓΕΑΜ), όπως ορίζεται στο παράρτημα I του κανονισμού (ΕΕ) αριθ. 1343/2011.
                     
                  
                     
                        (2)
                     
                     
                        Τα άμεσα ενδιαφερόμενα κράτη μέλη είναι η Βουλγαρία και η Ρουμανία.
                     
                  
                     
                        (3)
                     
                     
                        Λαμβάνονται υπόψη οι ακόλουθοι τύποι αλιείας:
                        
                                    —
                                 
                                 
                                    αλιεία καλκανιού στη Μαύρη Θάλασσα,
                                 
                              
                                    —
                                 
                                 
                                    αλιεία ειδών που υπάγονται στην υποχρέωση εκφόρτωσης σύμφωνα με το άρθρο 15 του κανονισμού (ΕΕ) αριθ. 1380/2013.
                                 
                              
                  
                     
                        (4)
                     
                     
                        Κριτήρια αναφοράς–στόχοι για τις επιθεωρήσεις
                        Εφαρμόζονται τα ακόλουθα κριτήρια αναφοράς–στόχοι από τα κράτη μέλη που καθορίζονται στο σημείο 2 του παρόντος παραρτήματος.
                        
                                    α)
                                 
                                 
                                    Δραστηριότητες επιθεώρησης στη θάλασσα:
                                    Σε ετήσια βάση, τουλάχιστον το 60 % των συνολικών επιθεωρήσεων στη θάλασσα (εξαιρουμένης της εναέριας επιτήρησης) διενεργείται σε αλιευτικά σκάφη που ανήκουν στα τμήματα του στόλου τα οποία υπάγονται στις δύο υψηλότερες κατηγορίες επιπέδου κινδύνου που καθορίζονται σύμφωνα με το άρθρο 5 παράγραφοι 1 και 2, ώστε να διασφαλίζεται ότι αμφότερα τα εν λόγω τμήματα του στόλου καλύπτονται κατά τρόπο επαρκή και αναλογικό.
                                 
                              
                                    β)
                                 
                                 
                                    Επιθεωρήσεις κατά την εκφόρτωση (επιθεωρήσεις σε λιμένες και πριν από την πρώτη πώληση):
                                    Σε ετήσια βάση, τουλάχιστον το 60 % των συνολικών επιθεωρήσεων κατά την εκφόρτωση διενεργείται σε αλιευτικά σκάφη που ανήκουν στα τμήματα του στόλου τα οποία υπάγονται στις δύο υψηλότερες κατηγορίες επιπέδου κινδύνου που καθορίζονται σύμφωνα με το άρθρο 5 παράγραφοι 1 και 2, ώστε να διασφαλίζεται ότι αμφότερα τα εν λόγω τμήματα του στόλου καλύπτονται κατά τρόπο επαρκή και αναλογικό.
                                 
                              
                  
      
      
         
            ΠΑΡΑΡΤΗΜΑ III
            
               ΛΕΠΤΟΜΕΡΕΙΕΣ ΣΧΕΤΙΚΑ ΜΕ ΤΟ ΕΙΔΙΚΟ ΠΡΟΓΡΑΜΜΑ ΕΛΕΓΧΟΥ ΚΑΙ ΕΠΙΘΕΩΡΗΣΗΣ ΟΣΟΝ ΑΦΟΡΑ ΟΡΙΣΜΕΝΟΥΣ ΤΥΠΟΥΣ ΠΕΛΑΓΙΚΗΣ ΚΑΙ ΒΕΝΘΟΠΕΛΑΓΙΚΗΣ ΑΛΙΕΙΑΣ ΣΤΗ ΒΑΛΤΙΚΗ ΘΑΛΑΣΣΑ
            
            
                     
                        (1)
                     
                     
                        Το παρόν ειδικό πρόγραμμα ελέγχου και επιθεώρησης καλύπτει τις γεωγραφικές περιοχές που ορίζονται ως ακολούθως:
                        ενωσιακά ύδατα της «Βαλτικής Θάλασσας», όπου ως «Βαλτική Θάλασσα» νοούνται οι ζώνες ICES IIIb, IIIc και IIId.
                     
                  
                     
                        (2)
                     
                     
                        Τα άμεσα ενδιαφερόμενα κράτη μέλη είναι η Γερμανία, η Δανία, η Εσθονία, η Λετονία, η Λιθουανία, η Πολωνία, η Σουηδία και η Φινλανδία.
                     
                  
                     
                        (3)
                     
                     
                        Λαμβάνονται υπόψη οι ακόλουθοι τύποι αλιείας:
                        
                                    —
                                 
                                 
                                    αλιεία γάδου (συμπεριλαμβανομένης της ερασιτεχνικής αλιείας στις υποδιαιρέσεις 22-24), ρέγγας, σολομού, παπαλίνας,
                                 
                              
                                    —
                                 
                                 
                                    αλιεία ευρωπαϊκού χελιού του είδους Anguilla anguilla στα ενωσιακά ύδατα της Βαλτικής Θάλασσας,
                                 
                              
                                    —
                                 
                                 
                                    αλιεία ειδών που υπάγονται στην υποχρέωση εκφόρτωσης σύμφωνα με το άρθρο 15 του κανονισμού (ΕΕ) αριθ. 1380/2013.
                                 
                              
                  
                     
                        (4)
                     
                     
                        Κριτήρια αναφοράς–στόχοι για τις επιθεωρήσεις
                        Εφαρμόζονται τα ακόλουθα κριτήρια αναφοράς–στόχοι από τα κράτη μέλη που καθορίζονται στο σημείο 2 του παρόντος παραρτήματος.
                        
                                    α)
                                 
                                 
                                    Δραστηριότητες επιθεώρησης στη θάλασσα:
                                    Σε ετήσια βάση, τουλάχιστον το 60 % των συνολικών επιθεωρήσεων στη θάλασσα (εξαιρουμένης της εναέριας επιτήρησης) διενεργείται σε αλιευτικά σκάφη που ανήκουν στα τμήματα του στόλου τα οποία υπάγονται στις δύο υψηλότερες κατηγορίες επιπέδου κινδύνου που καθορίζονται σύμφωνα με το άρθρο 5 παράγραφοι 1 και 2, ώστε να διασφαλίζεται ότι αμφότερα τα εν λόγω τμήματα του στόλου καλύπτονται κατά τρόπο επαρκή και αναλογικό.
                                 
                              
                                    β)
                                 
                                 
                                    Επιθεωρήσεις κατά την εκφόρτωση (επιθεωρήσεις σε λιμένες και πριν από την πρώτη πώληση):
                                    Σε ετήσια βάση, τουλάχιστον το 60 % των συνολικών επιθεωρήσεων κατά την εκφόρτωση διενεργείται σε αλιευτικά σκάφη που ανήκουν στα τμήματα του στόλου τα οποία υπάγονται στις δύο υψηλότερες κατηγορίες επιπέδου κινδύνου που καθορίζονται σύμφωνα με το άρθρο 5 παράγραφοι 1 και 2, ώστε να διασφαλίζεται ότι αμφότερα τα εν λόγω τμήματα του στόλου καλύπτονται κατά τρόπο επαρκή και αναλογικό.
                                 
                              
                  
      
      
         
            ΠΑΡΑΡΤΗΜΑ IV
            
               ΛΕΠΤΟΜΕΡΕΙΕΣ ΣΧΕΤΙΚΑ ΜΕ ΤΟ ΕΙΔΙΚΟ ΠΡΟΓΡΑΜΜΑ ΕΛΕΓΧΟΥ ΚΑΙ ΕΠΙΘΕΩΡΗΣΗΣ ΟΣΟΝ ΑΦΟΡΑ ΟΡΙΣΜΕΝΟΥΣ ΤΥΠΟΥΣ ΒΕΝΘΟΠΕΛΑΓΙΚΗΣ ΚΑΙ ΠΕΛΑΓΙΚΗΣ ΑΛΙΕΙΑΣ ΣΤΗ ΒΟΡΕΙΑ ΘΑΛΑΣΣΑ ΚΑΙ ΣΤΗ ΔΙΑΙΡΕΣΗ ICES IIa
            
            
                     
                        (1)
                     
                     
                        Το παρόν ειδικό πρόγραμμα ελέγχου και επιθεώρησης καλύπτει τις γεωγραφικές περιοχές που ορίζονται ως ακολούθως:
                        
                                    —
                                 
                                 
                                    ενωσιακά ύδατα της «Βόρειας Θάλασσας», όπου ως «Βόρεια Θάλασσα» νοούνται οι ζώνες ICES IIIa και IV,
                                 
                              
                                    —
                                 
                                 
                                    ενωσιακά ύδατα της διαίρεσης ICES IIa.
                                 
                              
                  
                     
                        (2)
                     
                     
                        Τα άμεσα ενδιαφερόμενα κράτη μέλη είναι το Βέλγιο, η Γαλλία, η Γερμανία, η Δανία, το Ηνωμένο Βασίλειο, η Ιρλανδία, οι Κάτω Χώρες και η Σουηδία.
                     
                  
                     
                        (3)
                     
                     
                        Λαμβάνονται υπόψη οι ακόλουθοι τύποι αλιείας:
                        
                                    —
                                 
                                 
                                    αλιεία σκουμπριού, ρέγγας, σαφριδιού, του είδους προσφυγάκι, γουρλομάτη και σαρδελόρεγκας, αμμόχελου και σύκου της Νορβηγίας, γάδου, εγκλεφίνου, νταουκιού του Ατλαντικού, μαύρου μπακαλιάρου, καραβίδας, γλώσσας, ευρωπαϊκής χωματίδας, μπακαλιάρου, γαρίδας της Αρκτικής,
                                 
                              
                                    —
                                 
                                 
                                    αλιεία ευρωπαϊκού χελιού του είδους Anguilla anguilla,
                                 
                              
                                    —
                                 
                                 
                                    αλιεία ειδών που υπάγονται στην υποχρέωση εκφόρτωσης σύμφωνα με το άρθρο 15 του κανονισμού (ΕΕ) αριθ. 1380/2013.
                                 
                              
                  
                     
                        (4)
                     
                     
                        Κριτήρια αναφοράς–στόχοι για τις επιθεωρήσεις
                        Εφαρμόζονται τα ακόλουθα κριτήρια αναφοράς–στόχοι από τα κράτη μέλη που καθορίζονται στο σημείο 2 του παρόντος παραρτήματος.
                        
                                    α)
                                 
                                 
                                    Δραστηριότητες επιθεώρησης στη θάλασσα:
                                    Σε ετήσια βάση, τουλάχιστον το 60 % των συνολικών επιθεωρήσεων στη θάλασσα (εξαιρουμένης της εναέριας επιτήρησης) διενεργείται σε αλιευτικά σκάφη που ανήκουν στα τμήματα του στόλου τα οποία υπάγονται στις δύο υψηλότερες κατηγορίες επιπέδου κινδύνου που καθορίζονται σύμφωνα με το άρθρο 5 παράγραφοι 1 και 2, ώστε να διασφαλίζεται ότι αμφότερα τα εν λόγω τμήματα του στόλου καλύπτονται κατά τρόπο επαρκή και αναλογικό.
                                 
                              
                                    β)
                                 
                                 
                                    Επιθεωρήσεις κατά την εκφόρτωση (επιθεωρήσεις σε λιμένες και πριν από την πρώτη πώληση):
                                    Σε ετήσια βάση, τουλάχιστον το 60 % των συνολικών επιθεωρήσεων κατά την εκφόρτωση διενεργείται σε αλιευτικά σκάφη που ανήκουν στα τμήματα του στόλου τα οποία υπάγονται στις δύο υψηλότερες κατηγορίες επιπέδου κινδύνου που καθορίζονται σύμφωνα με το άρθρο 5 παράγραφοι 1 και 2, ώστε να διασφαλίζεται ότι αμφότερα τα εν λόγω τμήματα του στόλου καλύπτονται κατά τρόπο επαρκή και αναλογικό.
                                 
                              
                  
      
      
         
            ΠΑΡΑΡΤΗΜΑ V
            
               ΛΕΠΤΟΜΕΡΕΙΕΣ ΣΧΕΤΙΚΑ ΜΕ ΤΟ ΕΙΔΙΚΟ ΠΡΟΓΡΑΜΜΑ ΕΛΕΓΧΟΥ ΚΑΙ ΕΠΙΘΕΩΡΗΣΗΣ ΟΣΟΝ ΑΦΟΡΑ ΟΡΙΣΜΕΝΟΥΣ ΤΥΠΟΥΣ ΒΕΝΘΟΠΕΛΑΓΙΚΗΣ ΚΑΙ ΠΕΛΑΓΙΚΗΣ ΑΛΙΕΙΑΣ ΣΤΑ ΔΥΤΙΚΑ ΥΔΑΤΑ ΤΟΥ ΒΟΡΕΙΟΑΝΑΤΟΛΙΚΟΥ ΑΤΛΑΝΤΙΚΟΥ
            
            
                     
                        (1)
                     
                     
                        Το παρόν ειδικό πρόγραμμα ελέγχου και επιθεώρησης καλύπτει τις γεωγραφικές περιοχές που ορίζονται ως ακολούθως:
                        Ενωσιακά ύδατα των «δυτικών υδάτων του Βορειοανατολικού Ατλαντικού», όπου ως «δυτικά ύδατα του Βορειοανατολικού Ατλαντικού» νοούνται: οι ζώνες ICES V (εκτός της Va και μόνο ενωσιακά ύδατα της Vb), VI και VII, VIII, IX και X (ύδατα γύρω από τις Αζόρες), και οι ζώνες CECAF (1) 34.1.1, 34.1.2 και 34.2.0 (ύδατα γύρω από τη Μαδέρα και τις Κανάριες Νήσους).
                     
                  
                     
                        (2)
                     
                     
                        Τα άμεσα ενδιαφερόμενα κράτη μέλη είναι το Βέλγιο, η Γαλλία, η Γερμανία, η Δανία, η Εσθονία, το Ηνωμένο Βασίλειο, η Ιρλανδία, η Ισπανία, οι Κάτω Χώρες, η Λετονία, η Λιθουανία, η Πολωνία και η Πορτογαλία.
                     
                  
                     
                        (3)
                     
                     
                        Λαμβάνονται υπόψη οι ακόλουθοι τύποι αλιείας:
                        
                                    —
                                 
                                 
                                    αλιεία αποθεμάτων των ειδών σκουμπρί, ρέγγα, σαφρίδι, προσφυγάκι, βασιλάκης, γαύρος, γουρλομάτης, σαρδέλα και παπαλίνα στα ενωσιακά ύδατα των υποπεριοχών ICES V, VI, VII, VIII και IX και στα ενωσιακά ύδατα της CECAF 34.1.11,
                                 
                              
                                    —
                                 
                                 
                                    αλιεία αποθεμάτων μπακαλιάρου που απαντά στις διαιρέσεις ICES Vb (ενωσιακά ύδατα) και VIa (ενωσιακά ύδατα), στην υποπεριοχή ICES VII και στις διαιρέσεις ICES VIII a, b, d, e (που συνήθως αναφέρεται ως απόθεμα μερλούκιου του Βορρά),
                                 
                              
                                    —
                                 
                                 
                                    αλιεία αποθεμάτων που απαντούν στις διαιρέσεις VIIIc και IXa, όπως οριοθετούνται από το Διεθνές Συμβούλιο για την Εξερεύνηση των Θαλασσών (που συνήθως αναφέρονται ως απόθεμα μερλούκιου του Νότου), και αποθέματος καραβίδας που απαντά στις διαιρέσεις ICES VIIIc και ΙΧa,
                                 
                              
                                    —
                                 
                                 
                                    αλιεία αποθέματος γλώσσας στις διαιρέσεις ICES VIIIa, VIIIb και VIIe (2),
                                 
                              
                                    —
                                 
                                 
                                    αλιεία γάδου, γλώσσας, ευρωπαϊκής χωματίδας στα ενωσιακά ύδατα των ζωνών ICES VIa, VIIa και VIId,
                                 
                              
                                    —
                                 
                                 
                                    αλιεία ευρωπαϊκού χελιού του είδους Anguilla anguilla στα ενωσιακά ύδατα των περιοχών ICES VI, VII, VIII και IX,
                                 
                              
                                    —
                                 
                                 
                                    αλιεία ειδών που υπάγονται στην υποχρέωση εκφόρτωσης σύμφωνα με το άρθρο 15 του κανονισμού (ΕΕ) αριθ. 1380/2013.
                                 
                              
                  
                     
                        (4)
                     
                     
                        Κριτήρια αναφοράς–στόχοι για τις επιθεωρήσεις
                        Εφαρμόζονται τα ακόλουθα κριτήρια αναφοράς–στόχοι από τα κράτη μέλη που καθορίζονται στο σημείο 2 του παρόντος παραρτήματος.
                        
                                    α)
                                 
                                 
                                    Δραστηριότητες επιθεώρησης στη θάλασσα:
                                    Σε ετήσια βάση, τουλάχιστον το 60 % των συνολικών επιθεωρήσεων στη θάλασσα (εξαιρουμένης της εναέριας επιτήρησης) διενεργείται σε αλιευτικά σκάφη που ανήκουν στα τμήματα του στόλου τα οποία υπάγονται στις δύο υψηλότερες κατηγορίες επιπέδου κινδύνου που καθορίζονται σύμφωνα με το άρθρο 5 παράγραφοι 1 και 2, ώστε να διασφαλίζεται ότι αμφότερα τα εν λόγω τμήματα του στόλου καλύπτονται κατά τρόπο επαρκή και αναλογικό.
                                 
                              
                                    β)
                                 
                                 
                                    Επιθεωρήσεις κατά την εκφόρτωση (επιθεωρήσεις σε λιμένες και πριν από την πρώτη πώληση):
                                    Σε ετήσια βάση, τουλάχιστον το 60 % των συνολικών επιθεωρήσεων κατά την εκφόρτωση διενεργείται σε αλιευτικά σκάφη που ανήκουν στα τμήματα του στόλου τα οποία υπάγονται στις δύο υψηλότερες κατηγορίες επιπέδου κινδύνου που καθορίζονται σύμφωνα με το άρθρο 5 παράγραφοι 1 και 2, ώστε να διασφαλίζεται ότι αμφότερα τα εν λόγω τμήματα του στόλου καλύπτονται κατά τρόπο επαρκή και αναλογικό.
                                 
                              
                  
               (1)  Οι ζώνες CECAF (Κεντροανατολικός Ατλαντικός ή μείζων αλιευτική ζώνη 34) όπως ορίζονται στον κανονισμό (ΕΚ) αριθ. 216/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με την υποβολή στατιστικών για τις ονομαστικές αλιεύσεις από τα κράτη μέλη που αλιεύουν σε ορισμένες ζώνες εκτός του Βόρειου Ατλαντικού (ΕΕ L 87 της 31.3.2009, σ. 1).
            
               (2)  Εν αναμονή των αποτελεσμάτων των τρεχουσών προτάσεων κανονισμών του Ευρωπαϊκού Κοινοβουλίου και του Συμβουλίου για τη θέσπιση πολυετών σχεδίων διαχείρισης της βενθοπελαγικής αλιείας στα δυτικά ύδατα της ΕΕ.
         
      
      
         
            ΠΑΡΑΡΤΗΜΑ VI
            
               ΠΕΡΙΕΧΟΜΕΝΟ ΤΗΣ ΕΚΘΕΣΗΣ ΑΞΙΟΛΟΓΗΣΗΣ
            
            Οι εκθέσεις αξιολόγησης περιέχουν τουλάχιστον τις παρακάτω πληροφορίες:
            I.   Γενική ανάλυση των δραστηριοτήτων ελέγχου, επιθεώρησης και επιβολής που έχουν διενεργηθεί
            
            Τα άμεσα ενδιαφερόμενα κράτη μέλη υποβάλλουν τις ακόλουθες πληροφορίες ανά θαλάσσια λεκάνη σύμφωνα με τα παραρτήματα I έως V:
            
                        —
                     
                     
                        αποτελέσματα της αξιολόγησης κινδύνου, με περιγραφή των εντοπιζόμενων κινδύνων και απειλών από το άμεσα ενδιαφερόμενο κράτος μέλος για τους τύπους αλιείας που καλύπτονται από τα ειδικά προγράμματα ελέγχου και επιθεώρησης (και παροχή πληροφοριών σχετικά με τη διαδικασία επανεξέτασης/επικαιροποίησης, όπου αυτό ενδείκνυται),
                     
                  
                        —
                     
                     
                        συνοπτικό πίνακα των προσδιοριζόμενων τμημάτων του στόλου και του επιπέδου κινδύνου τους,
                     
                  
                        —
                     
                     
                        λεπτομερή περιγραφή της στρατηγικής διαχείρισης του κινδύνου.
                     
                  II.   Λεπτομερής ανάλυση των δραστηριοτήτων ελέγχου, επιθεώρησης και επιβολής που έχουν διενεργηθεί
            
            Τα άμεσα ενδιαφερόμενα κράτη μέλη υποβάλλουν τις ακόλουθες πληροφορίες ανά θαλάσσια λεκάνη σύμφωνα με τα παραρτήματα I έως V.
            
               Πίνακας 1
            
            
               Συνοπτικά στοιχεία επιθεωρήσεων στη θάλασσα
            
            
                        Αριθμός ημερών περιπολίας [ημέρες]
                     
                     
                         
                     
                  
                        Αριθμός συνολικών επιθεωρήσεων στη θάλασσα
                     
                     
                         
                     
                  
                        Αριθμός συνολικών εικαζόμενων σοβαρών παραβάσεων
                     
                     
                         
                     
                  
                        Αριθμός επιθεωρήσεων εν πλω σε αλιευτικά σκάφη που ανήκουν στα τμήματα του στόλου της υψηλότερης κατηγορίας κινδύνου
                     
                     
                         
                     
                  
                        Αριθμός επιθεωρήσεων εν πλω σε αλιευτικά σκάφη που ανήκουν στα τμήματα του στόλου της δεύτερης υψηλότερης κατηγορίας κινδύνου
                     
                     
                         
                     
                  
                        Αριθμός επιθεωρήσεων εν πλω σε αλιευτικά σκάφη που ανήκουν στα τμήματα του στόλου στις υπόλοιπες κατηγορίες πλην της υψηλότερης και της δεύτερης υψηλότερης κατηγορίας κινδύνου
                     
                     
                         
                     
                  
                        Αριθμός εικαζόμενων σοβαρών παραβάσεων για αλιευτικά σκάφη στα τμήματα του στόλου της υψηλότερης κατηγορίας κινδύνου
                     
                     
                         
                     
                  
                        Αριθμός εικαζόμενων σοβαρών παραβάσεων για αλιευτικά σκάφη στα τμήματα του στόλου της δεύτερης υψηλότερης κατηγορίας κινδύνου
                     
                     
                         
                     
                  
                        Αριθμός εικαζόμενων σοβαρών παραβάσεων για αλιευτικά σκάφη που ανήκουν στα τμήματα του στόλου στις υπόλοιπες κατηγορίες πλην της υψηλότερης και της δεύτερης υψηλότερης κατηγορίας κινδύνου
                     
                     
                         
                     
                  
                        Μέσο συνολικό ποσοστό σοβαρών παραβάσεων (*1) [%]
                     
                     
                         
                     
                  
                        Ποσοστό σοβαρών παραβάσεων (*1) για αλιευτικά σκάφη που ανήκουν στα τμήματα του στόλου της υψηλότερης κατηγορίας κινδύνου [%]
                     
                     
                         
                     
                  
                        Ποσοστό σοβαρών παραβάσεων (*1) για αλιευτικά σκάφη που ανήκουν στα τμήματα του στόλου της δεύτερης υψηλότερης κατηγορίας κινδύνου [%]
                     
                     
                         
                     
                  
                        Ποσοστό σοβαρών παραβάσεων (*1) για αλιευτικά σκάφη που ανήκουν στα υπόλοιπα τμήματα του στόλου πλην της υψηλότερης και της δεύτερης υψηλότερης κατηγορίας κινδύνου [%]
                     
                     
                         
                     
                  
               
            
               Πίνακας 2
            
            
               Συνοπτικά στοιχεία δραστηριοτήτων επιτήρησης στη θάλασσα
            
            
                        Αριθμός ωρών εναέριας επιτήρησης
                     
                     
                         
                     
                  
                        Αριθμός συνολικών διοπτεύσεων από εναέρια επιτήρηση
                     
                     
                         
                     
                  
                        Αριθμός συνολικών διοπτεύσεων από περιπολικά σκάφη
                     
                     
                         
                     
                  
                        Αριθμός συνολικών εικαζόμενων σοβαρών παραβάσεων
                     
                     
                         
                     
                  
                        Αριθμός εικαζόμενων σοβαρών παραβάσεων για αλιευτικά σκάφη στα τμήματα του στόλου της υψηλότερης κατηγορίας κινδύνου
                     
                     
                         
                     
                  
                        Αριθμός εικαζόμενων σοβαρών παραβάσεων για αλιευτικά σκάφη στα τμήματα του στόλου της δεύτερης υψηλότερης κατηγορίας κινδύνου
                     
                     
                         
                     
                  
                        Αριθμός εικαζόμενων σοβαρών παραβάσεων για αλιευτικά σκάφη που ανήκουν στα τμήματα του στόλου στις υπόλοιπες κατηγορίες πλην της υψηλότερης και της δεύτερης υψηλότερης κατηγορίας κινδύνου
                     
                     
                         
                     
                  
               
            
               Πίνακας 3
            
            
               Συνοπτικά στοιχεία δραστηριοτήτων επιθεώρησης κατά την εκφόρτωση (επιθεωρήσεις σε λιμένες και πριν από την πρώτη πώληση):
            
            
                        Ανθρωποημέρες επιθεώρησης [προαιρετικά]
                     
                     
                         
                     
                  
                        Αριθμός συνολικών επιθεωρήσεων κατά την εκφόρτωση
                     
                     
                         
                     
                  
                        Αριθμός συνολικών εικαζόμενων σοβαρών παραβάσεων
                     
                     
                         
                     
                  
                        Αριθμός επιθεωρήσεων σε αλιευτικά σκάφη που ανήκουν στα τμήματα του στόλου της υψηλότερης κατηγορίας κινδύνου
                     
                     
                         
                     
                  
                        Αριθμός επιθεωρήσεων σε αλιευτικά σκάφη που ανήκουν στα τμήματα του στόλου της δεύτερης υψηλότερης κατηγορίας κινδύνου
                     
                     
                         
                     
                  
                        Αριθμός επιθεωρήσεων σε αλιευτικά σκάφη που ανήκουν στα τμήματα του στόλου στις υπόλοιπες κατηγορίες πλην της υψηλότερης και της δεύτερης υψηλότερης κατηγορίας κινδύνου
                     
                     
                         
                     
                  
                        Αριθμός εικαζόμενων σοβαρών παραβάσεων για αλιευτικά σκάφη στα τμήματα του στόλου της υψηλότερης κατηγορίας κινδύνου
                     
                     
                         
                     
                  
                        Αριθμός εικαζόμενων σοβαρών παραβάσεων για αλιευτικά σκάφη στα τμήματα του στόλου της δεύτερης υψηλότερης κατηγορίας κινδύνου
                     
                     
                         
                     
                  
                        Αριθμός εικαζόμενων σοβαρών παραβάσεων για αλιευτικά σκάφη που ανήκουν στα τμήματα του στόλου στις υπόλοιπες κατηγορίες πλην της υψηλότερης και της δεύτερης υψηλότερης κατηγορίας κινδύνου
                     
                     
                         
                     
                  
                        Μέσο ποσοστό σοβαρών παραβάσεων (*2) (συνολικό)
                     
                     
                         
                     
                  
                        Ποσοστό σοβαρών παραβάσεων (*2) για αλιευτικά σκάφη που ανήκουν στα τμήματα του στόλου στην υψηλότερη κατηγορία κινδύνου [%]
                     
                     
                         
                     
                  
                        Ποσοστό σοβαρών παραβάσεων (*2) για αλιευτικά σκάφη που ανήκουν στα τμήματα του στόλου στη δεύτερη υψηλότερη κατηγορία κινδύνου [%]
                     
                     
                         
                     
                  
                        Ποσοστό σοβαρών παραβάσεων (*2) για αλιευτικά σκάφη που ανήκουν στα υπόλοιπα τμήματα του στόλου πλην της υψηλότερης και της δεύτερης υψηλότερης κατηγορίας κινδύνου [%]
                     
                     
                         
                     
                  
               
            
               Πίνακας 4
            
            
               Συνοπτικά στοιχεία δραστηριοτήτων επιθεώρησης στην ξηρά σε οικονομικούς φορείς (εκτός των επιθεωρήσεων σε λιμένες και πριν από την πρώτη πώληση που αναφέρονται στον πίνακα 3)
            
            
                        Ανθρωποημέρες επιθεώρησης στην ξηρά [προαιρετικά]
                     
                     
                         
                     
                  
                        Αριθμός συνολικών επιθεωρήσεων στην ξηρά
                     
                     
                         
                     
                  
                        Αριθμός συνολικών εικαζόμενων σοβαρών παραβάσεων
                     
                     
                         
                     
                  
                        Ποσοστό σοβαρών παραβάσεων (*3)
                        
                     
                     
                         
                     
                  III.   Έλεγχος της υποχρέωσης εκφόρτωσης
            
            Τα κράτη μέλη παρέχουν συγκεκριμένες λεπτομέρειες σχετικά με τους πόρους, τα εργαλεία και τα μέσα που προβλέπονται για τον έλεγχο της υποχρέωσης εκφόρτωσης, καθώς και τα αποτελέσματα του ελέγχου.
            Πιο συγκεκριμένα, θα πρέπει να παρέχονται τουλάχιστον οι ακόλουθες πληροφορίες:
            
                        1.
                     
                     
                        συνολικός αριθμός σκαφών με παρουσία παρατηρητή ελέγχου επί του σκάφους·
                     
                  
                        2.
                     
                     
                        αριθμός σκαφών που είναι εξοπλισμένα με κλειστό κύκλωμα τηλεόρασης (CCTV)·
                     
                  
                        3.
                     
                     
                        αριθμός διεξαχθεισών επιθεωρήσεων στη θάλασσα με ανάλυση της τελευταίας ανάσυρσης·
                     
                  
                        4.
                     
                     
                        χρησιμοποιούμενα μέσα ελέγχου πλην αυτών που παρατίθενται στην πρώτη έως τρίτη περίπτωση, με προσδιορισμό των λοιπών μέσων ελέγχου που χρησιμοποιούνται (π.χ. εναέρια επιτήρηση με αεροσκάφη, συστήματα απομακρυσμένης ηλεκτρονικής παρακολούθησης, μη επανδρωμένα αεροσκάφη)·
                     
                  
                        5.
                     
                     
                        συνολικός αριθμός παραβάσεων της υποχρέωσης εκφόρτωσης, με προσδιορισμό του αριθμού των παραβάσεων που αφορούν μη συμμόρφωση με τις διατάξεις των σχετικών σχεδίων απορρίψεων.
                     
                  IV.   Περιοδικές πληροφορίες σχετικά με τις διαπιστωθείσες παραβάσεις
            
            
               Πίνακας 5
            
            
               Μορφότυπος για την κοινοποίηση των πληροφοριών που πρέπει να κοινοποιούνται βάσει του άρθρου 11 για κάθε επιθεώρηση με εικαζόμενη παράβαση, ο οποίος πρέπει να περιλαμβάνεται στην έκθεση:
            
            
                        Όνομα στοιχείου
                     
                     
                        Κωδικός
                     
                     
                        Περιγραφή και περιεχόμενο
                     
                  
                        Στοιχεία ταυτότητας της επιθεώρησης
                     
                     
                        II
                     
                     
                        Κωδικός χώρας ISO άλφα 2 + 9 ψηφία, π.χ. DK201900001
                     
                  
                        Ημερομηνία επιθεώρησης
                     
                     
                        DA
                     
                     
                        ΕΕΕΕ-ΜΜ-ΗΗ
                     
                  
                        Τύπος επιθεώρησης ή ελέγχου
                     
                     
                        IT
                     
                     
                        Στη θάλασσα, κατά την εκφόρτωση, κατά τη μεταφορά, πρώτη πώληση, αποθήκευση, εμπορία, μεταβίβαση, μεταβίβαση ελέγχου, εγκλωβισμός, μεταφόρτωση, ελευθέρωση, έγγραφο (να προσδιοριστεί)
                     
                  
                        Στοιχεία κάθε αλιευτικού σκάφους, οχήματος ή οικονομικού φορέα
                     
                     
                        ID
                     
                     
                        Αριθμός μητρώου αλιευτικού στόλου της Ένωσης και όνομα του αλιευτικού σκάφους, αριθ. καταχώρισης της ICCAT (εφόσον υπάρχει)
                        Παγίδες ή στοιχεία αναγνώρισης του οχήματος και/ή εταιρική επωνυμία του φορέα εκμετάλλευσης, συμπεριλαμβανομένων των μονάδων εκτροφής.
                     
                  
                        Αλιευτικά εργαλεία
                     
                     
                        GE
                     
                     
                        Κωδικός εργαλείου σύμφωνα με το διεθνές πρότυπο του FAO Στατιστική ταξινόμηση αλιευτικών εργαλείων
                     
                  
                        Τύπος εικαζόμενης παράβασης
                     
                     
                        TS
                     
                     
                        Περιγραφή της παράβασης με αναφορά της/των συναφούς/-ών διάταξης/-εων.
                        Κατά περίπτωση, να αναφερθεί ο τύπος διαπιστωθείσας παράβασης με τη χρήση των ακόλουθων κωδικών:
                        
                                    —
                                 
                                 
                                    για σοβαρές παραβάσεις:
                                    
                                                —
                                             
                                             
                                                κωδικός 1 έως 12 σε συνάρτηση με τον αριθμό (αριστερή στήλη) στο παράρτημα XXX του εκτελεστικού κανονισμού (ΕΕ) αριθ. 404/2011,
                                             
                                          
                                                —
                                             
                                             
                                                κωδικός «13», «14» και «15» σε συνάρτηση με το άρθρο 90 παράγραφος 1 στοιχεία α), β) και γ) του κανονισμού ελέγχου αντίστοιχα,
                                             
                                          
                                                —
                                             
                                             
                                                κωδικός «α» έως «ιστ» σε συνάρτηση με το παράρτημα VIII του κανονισμού (ΕΕ) 2016/1627 του Ευρωπαϊκού Κοινοβουλίου και του Συμβουλίου (1)
                                                
                                             
                                          
                              
                                    —
                                 
                                 
                                    για τις παραβάσεις που δεν εμπίπτουν στους κανονισμούς της ΕΕ: κωδικός 99.
                                 
                              Οι παραβάσεις που σχετίζονται με νομοθετικές διατάξεις οι οποίες θεσπίζονται από περιφερειακές οργανώσεις διαχείρισης της αλιείας (ΠΟΔΑ) και μεταφέρονται στο ενωσιακό δίκαιο προσδιορίζονται με τη συναφή διάταξη και τον κανονισμό που παραβιάστηκε.
                     
                  
                        Ποσότητα αλιευμάτων που αφορά η παράβαση, ανά είδος
                     
                     
                        AF
                     
                     
                        Να αναφερθούν οι συναφείς ποσότητες καθενός εκ των ειδών επί του σκάφους ή (όσον αφορά ζώντα αλιεύματα τόνου) σε κλωβούς (όσον αφορά ζώντα αλιεύματα τόνου: βάρος και αριθμός).
                     
                  
                        Πρόοδος ως προς την παρακολούθηση
                     
                     
                        FU
                     
                     
                        Να αναφερθεί η πρόοδος ως προς την παρακολούθηση: ΕΚΚΡΕΜΕΙ, ΕΚΚΡΕΜΕΙ ΠΡΟΣΦΥΓΗ, ΕΧΕΙ ΕΠΙΒΕΒΑΙΩΘΕΙ ή ΕΧΕΙ ΑΠΟΡΡΙΦΘΕΙ
                     
                  
                        Πρόστιμο (εφόσον υπάρχει)
                     
                     
                        SF
                     
                     
                        Πρόστιμο σε EUR
                     
                  
                        Κατάσχεση
                     
                     
                        SC
                     
                     
                        ΑΛΙΕΥΜΑΤΑ/ΕΡΓΑΛΕΙΑ/ΛΟΙΠΑ προς κατάσχεση. Ποσό που αντιστοιχεί στην αξία των αλιευμάτων/εργαλείων που έχουν κατασχεθεί σε EUR, π.χ. 10 000 .
                     
                  
                        Λοιπά
                     
                     
                        SO
                     
                     
                        Σε περίπτωση αφαίρεσης άδειας, να αναφέρονται οι κωδικοί LI ή AU + ο αριθμός ημερών, π.χ. AU30.
                     
                  
                        Μόρια (εφόσον υπάρχουν)
                     
                     
                        SP
                     
                     
                        Αριθμός μορίων που έχουν καταλογιστεί σύμφωνα με το άρθρο 126 παράγραφος 1 του εκτελεστικού κανονισμού (ΕΕ) αριθ. 404/2011, π.χ. 12.
                     
                  
                        Παρατηρήσεις
                     
                     
                        RM
                     
                     
                        Σε περίπτωση που δεν αναλαμβάνεται δράση ύστερα από τον εντοπισμό σοβαρής παράβασης, να δοθεί σχετική γραπτή εξήγηση.
                     
                  V.   Ανάλυση των κριτηρίων αναφοράς–στόχων που εκφράζονται υπό τη μορφή βελτιωμένων επιπέδων συμμόρφωσης
            
            Εάν το κράτος μέλος εφαρμόζει εναλλακτικά κριτήρια αναφοράς–στόχους, όπως αναφέρονται στο άρθρο 7 παράγραφος 2 της παρούσας απόφασης, υποβάλλονται οι ακόλουθες πληροφορίες:
            
               Πίνακας 6
            
            
               Επίτευξη βελτιωμένων επιπέδων συμμόρφωσης
            
            
                         
                     
                     
                        Επίπεδο του κινδύνου [πολύ υψηλό/υψηλό/μεσαίο/χαμηλό]
                     
                  
                        Περιγραφή της απειλής/του κινδύνου/του τμήματος του στόλου που αφορά η δραστηριότητα
                     
                     
                        
                                    —
                                 
                                 
                                    Επίπεδο της απειλής/του κινδύνου κατά την αρχή του έτους, εκφρασμένο σε επίπεδο συμμόρφωσης
                                 
                              
                                    —
                                 
                                 
                                    Βελτίωση του επιδιωκόμενου στόχου όσον αφορά το επίπεδο της συμμόρφωσης
                                 
                              
                                    —
                                 
                                 
                                    Επίπεδο της απειλής/του κινδύνου κατά το τέλος του έτους, εκφρασμένο σε επίπεδο συμμόρφωσης
                                 
                              
                                    —
                                 
                                 
                                    Αριθμός επιθεωρήσεων ανά απειλή/κίνδυνο
                                 
                              
                                    —
                                 
                                 
                                    Αριθμός σοβαρών παραβάσεων που εντοπίστηκαν ανά απειλή/κίνδυνο, συμπεριλαμβανομένων του ποσοστού σοβαρών παραβάσεων και της τάσης (σε σύγκριση με τα δύο προηγούμενα έτη)
                                 
                              
                                    —
                                 
                                 
                                    Αναλογία των επιθεωρήσεων σε αλιευτικά σκάφη/οικονομικούς φορείς που επέτρεψαν να διαπιστωθούν μια ή περισσότερες σοβαρές παραβάσεις
                                 
                              
                                    —
                                 
                                 
                                    Εκ των υστέρων ανάλυση, συμπεριλαμβανομένων της αξιολόγησης του αποτρεπτικού αποτελέσματος και εξηγήσεων σε περίπτωση που το επιδιωκόμενο επίπεδο συμμόρφωσης δεν έχει επιτευχθεί
                                 
                              
                  VI   Ανάλυση άλλων δραστηριοτήτων επιθεώρησης και ελέγχου: μεταφόρτωση, εναέρια επιτήρηση, εισαγωγή/εξαγωγή
            
            VII   Μέτρα όπως κατάρτιση ή ενημερωτικές συναντήσεις που αποσκοπούν στη βελτίωση της συμμόρφωσης των αλιευτικών σκαφών και των άλλων οικονομικών φορέων
            
            VIII   Προτάσεις με στόχο τη βελτίωση της αποτελεσματικότητας των δραστηριοτήτων ελέγχου, επιθεώρησης και επιβολής (για κάθε άμεσα ενδιαφερόμενο κράτος μέλος)
            
            
               (*1)  Ως ποσοστό παραβάσεων νοείται ο λόγος του αριθμού των εικαζόμενων παραβάσεων προς τον αριθμό των επιθεωρήσεων, εκφρασμένος σε ποσοστό %
            
               (*2)  Ως ποσοστό παραβάσεων νοείται ο λόγος του αριθμού των εικαζόμενων παραβάσεων προς τον αριθμό των επιθεωρήσεων, εκφρασμένος σε ποσοστό %
            
               (*3)  Ως ποσοστό παραβάσεων νοείται ο λόγος του αριθμού των εικαζόμενων παραβάσεων προς τον αριθμό των επιθεωρήσεων, εκφρασμένος σε ποσοστό %
            
               (1)  Κανονισμός (ΕΕ) 2016/1627 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου 2016, για τη θέσπιση πολυετούς σχεδίου αποκατάστασης του τόνου στον Ανατολικό Ατλαντικό και στη Μεσόγειο και για την κατάργηση του κανονισμού (ΕΚ) αριθ. 302/2009 του Συμβουλίου (ΕΕ L 252 της 16.9.2016, σ. 1).